EL
23.1.2023
Επίσημη Εφημερίδα της Ευρωπαϊκής Ένωσης
C 24/73
Προσφυγή της 24ης Νοεμβρίου 2022 — Pumpyanskiy κατά Συμβουλίου (Υπόθεση T-740/22) (2023/C 24/99) Γλώσσα διαδικασίας: η αγγλική Διάδικοι Προσφεύγων: Dmitry Alexandrovich Pumpyanskiy (Ekaterinburg, Ρωσία) (εκπρόσωποι: G. Lansky, P. Goeth, A. Egger, δικηγόροι) Καθού: Συμβούλιο της Ευρωπαϊκής Ένωσης Αιτήματα Ο προσφεύγων ζητεί από το Γενικό Δικαστήριο: — Να κηρύξει, σύμφωνα με το άρθρο 263, με το άρθρο 275, παράγραφος 2, και με το άρθρο 277 ΣΛΕΕ, ανεφάρμοστο το άρθρο 2, παράγραφος 1, στοιχεία στ' και ζ', της απόφασης 2014/145/ΚΕΠΠΑ (1) του Συμβουλίου, όπως αυτή τροποποιήθηκε με την απόφαση 2022/329/ΚΕΠΠΑ (2) του Συμβουλίου, καθώς και το άρθρο 3, παράγραφος 1, στοιχεία στ' και ζ', του κανονισμού (EΕ) 269/2014 (3) του Συμβουλίου, όπως αυτός τροποποιήθηκε με τον κανονισμό (EΕ) 2022/330 (4) του Συμβουλίου (στο εξής: επίμαχα κριτήρια καταχώρισης)· — να ακυρώσει, σύμφωνα με το άρθρο 263 ΣΛΕΕ, την απόφαση (ΚΕΠΠΑ) 2022/1530 (5) του Συμβουλίου, της 14ης Σεπτεμβρίου 2022 για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας καθώς και τον εκτελεστικό κανονισμό (EΕ) 2022/1529 (6) του Συμβουλίου, της 14ης Σεπτεμβρίου 2022, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, καθόσον οι πράξεις αυτές αφορούν τον προσφεύγοντα (καταχώριση στον κατάλογο αριθ.
724)· — να καταδικάσει το Συμβούλιο στα δικαστικά έξοδα σύμφωνα με το άρθρο 134 του Κανονισμού Διαδικασίας.
Λόγοι ακυρώσεως και κύρια επιχειρήματα Προς στήριξη της προσφυγής του, ο προσφεύγων προβάλλει τέσσερις λόγους. 1.
Με τον πρώτο λόγο προβάλλεται προσβολή των δικαιωμάτων άμυνας του προσφεύγοντος. 2.
Με τον δεύτερο λόγο προβάλλεται πλάνη εκτιμήσεως του Συμβουλίου κατά την καταχώριση του ονόματος του προσφεύγοντος στα παραρτήματα των προσβαλλομένων πράξεων. 3.
Με τον τρίτο λόγο προβάλλεται παράβαση της υποχρεώσεως αιτιολογήσεως που προβλέπεται στο άρθρο 296, δεύτερο εδάφιο, ΣΛΕΕ. 4.
Με τον τέταρτο λόγο προβάλλεται παράνομη προσβολή των θεμελιωδών δικαιωμάτων του προσφεύγοντος, ιδίως του δικαιώματος στον σεβασμό της ιδιωτικής και οικογενειακής ζωής, της κατοικίας και των επικοινωνιών, καθώς και της ιδιοκτησίας.
Eπιπλέον, ο προσφεύγων προβάλλει έναν λόγο σύμφωνα με το άρθρο 277 ΣΛΕΕ, υποστηρίζοντας ότι τα επίμαχα κριτήρια καταχώρισης παραβιάζουν ανεπανόρθωτα την αρχή της προβλεψιμότητας, τις αξίες της και το κράτος δικαίου.
(1) (2) (3) (4) (5) (6)
Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2014, L 78, σ. 16).
Απόφαση (ΚΕΠΠΑ) 2022/329 του Συμβουλίου, της 25ης Φεβρουαρίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 50, σ. 1).
Κανονισμός (EΕ) 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2014, L 78, σ. 6).
Κανονισμός (ΕΕ) 2022/330 του Συμβουλίου, της 25ης Φεβρουαρίου 2022, για την τροποποίηση του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 51, σ. 1).
Απόφαση (ΚΕΠΠΑ) 2022/1530 του Συμβουλίου, της 14ης Σεπτεμβρίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 239, σ. 149).
Εκτελεστικός κανονισμός (EΕ) 2022/1529 του Συμβουλίου, της 14ης Σεπτεμβρίου 2022, για την εφαρμογή του κανονισμού (ΕΕ) αριθ.
269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 239, σ. 1).